**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – „Lietuvos energijos gamyba", AB
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Plaktukinio medienos smulkintuvo su krautuvu ir vairuotoju nuoma.
   5. **Specialusis transportas** – Plaktukinis medienos smulkintuvas skirtas negabaritinio biokuro susmulkinimui su krautuvu, skirtu biraus biokuro pakrovimui į smulkintuvą.
   6. **Negabaritinis biokuras** – biokuras, kurio vienos kraštinės ilgis daugiau kaip 50 mm.
2. **PIRKIMO OBJEKTAS**
   1. Plaktukinio medienos smulkintuvo su krautuvu ir vairuotoju nuoma. Plaktukinis medienos smulkintuvas skirtas biokuro susmulkinimui iki SM2 frakcijos dydžio. Krautuvas skirtas biraus negabaritinio biokuro pakrovimui į smulkintuvą.
3. **PIRKIMO OBJEKTO APIMTYS**
   1. Plaktukinio medienos smulkintuvo darbo moto valandų skaičius, Sutarties galiojimo laikotarpiu, ne daugiau kaip 140 moto valandų. Klientas neįsipareigoja nupirkti transporto priemonių viso moto valandų skaičiaus.
4. **SUTARTINIŲ ĮSIPAREIGOJIMŲ VYKDYMO VIETA**
   1. Elektrinės g. 21, Elektrėnai.
5. **REIKALAVIMAI PIRKIMO OBJEKTUI**
   1. **Esamos situacijos aprašymas**
      1. Plaktukinis medienos smulkintuvas skirtas biokuro susmulkinimui iki SM3S frakcijos dydžio. Biokure gali būti iki 100 mm dydžio akmenų. Krautuvas skirtas negabaritinio biraus biokuro pakrovimui į smulkintuvą.
   2. **Pirkimo objekto aprašymas**

5.2.1. Perkama plaktukinio medienos smulkintuvo su krautuvu ir vairuotoju nuomos paslauga.

5.2.2. Birų biokurą į medienos smulkintuvą pakraus Paslaugų teikėjas krautuvo pagalba.

5.2.3. Paslaugų teikėjas medienos smulkintuvo pagalba privalės nekondicinį biokurą, esantį biokuro saugojimo aikštelėje (Elektrinės g. 21, Elektrėnai), susmulkinti iki biokuro SM2 frakcijos dydžio.

5.2.4. Plaktukinio medienos smulkintuvo našumas ≥ 20 t/h.

5.2.4. Paslaugų teikėjas medienos smulkintuvo su krautuvu ir vairuotoju nuomos paslaugas turės suteikti pagal Kliento poreikį darbo dienomis pirmadienį - penktadienį nuo 7.30 val. iki 19.30 val.

5.2.5. Paslaugų teikėjas darbų atlikimui privalo pateikti techniškai tvarkingą medienos smulkintuvą su krautuvu – t. y. nuomojama transporto priemonė turi turėti galiojantį techninės apžiūros taloną, privalomąjį draudimą, o vairuotojas atitinkamą vairavimo kategoriją. Visa rizika dėl transporto priemonių sugadinimo autoavarijų, trečiųjų asmenų neteisėtų veiklų, gaisrų, stichinių nelaimių ir kitų įvykių, kurie sukelia nuomojamos transporto priemonės sugadinimą, atvejais tenka Paslaugų teikėjui, jam prisiimant visas su tuo susijusias išlaidas.

5.2.6. Į pasiūlymo kainą Paslaugų suteikimui Tiekėjas turės įskaičiuoti visas išlaidas ir visus mokesčius, įskaitant Specialiojo transporto pristatymo, Krautuvo nuomos, Tiekėjo vairuotojo atvykimo Techninės specifikacijos 4 dalyje nurodytu adresu ir Specialiajam transportui jo darbo metu (Paslaugų teikimo metu) reikalingus degalus bei jų kiekį.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Paslaugų teikėjas privalės pristatyti medienos smulkintuvą su krautuvu ir vairuotoju (Techninės specifikacijos 4.1 punkte nurodytu adresu) pagal Kliento pateiktus užsakymus (Sutartyje nurodytu Paslaugų teikėjo elektroniniu paštu) per 10 (dešimt) kalendorinių dienų nuo užsakymo pateikimo dienos;
   2. Klientas paslaugos užsakyme pateiks:
      1. Medienos smulkintuvo su krautuvu ir vairuotoju užsakymo laikotarpį (užsakymo pradžios data, laikas);
      2. Minimalus medienos smulkintuvo su krautuvu ir vairuotoju užsakymas, smulkinimui negabaritinio biokuro kiekis, ne mažiau kaip 500 tonų.
   3. Paslaugos suteikimo pradžios laikas yra laikas, kada Specialusis transportas su vairuotoju bus pristatytas nurodytu užsakyme adresu Paslaugos suteikimui;
   4. Užsakant medienos smulkintuvą su krautuvu ir vairuotoju, darbo dienos pradžia yra 7.30 ir darbo dienos pabaiga 19.30;
   5. Faktiškai išdirbtas, taip pat pradžios ir pabaigos laikas moto minučių tikslumu bus fiksuojamas Kliento paskirto atsakingo asmens (-ų) Paslaugų teikėjo kelionės lape pasirašytinai;
   6. Už atliktas Paslaugas Klientas su Paslaugų teikėju atsiskaitys transporto priemonės (smulkintuvo) moto valandų įkainiu už faktiškai išdirbtą laiką. Faktiškai dirbtas laikas bus skaičiuojamas moto minučių tikslumu.
2. **KOKYBĖ IR TRŪKUMŲ ŠALINIMAS**
   1. Klientas turi teisę kreiptis į Paslaugų teikėją dėl Paslaugų ir (ar) Paslaugų rezultato trūkumų pašalinimo ne vėliau kaip per 1 darbo dieną nuo Paslaugų perdavimo - priėmimo akto pasirašymo dienos.
   2. Kliento nustatytiems Paslaugų rezultato trūkumams šalinti nustatomas 10 kalendorinių dienų terminas.
3. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Paslaugų Teikėjas turės pateikti Klientui nustatytos formos kelionės lapus pagal Techninės specifikacijos 6.5. punktą.
   2. Specialaus transporto galiojantį privalomojo civilinės atsakomybės draudimą įrodantį dokumentą.
   3. Specialaus transporto vairuotojo teisę vairuoti šią transporto priemonę patvirtinantį galiojantį dokumentą.
   4. Specialaus transporto techninius reikalavimus eksploatavimui atitiktį įrodantį galiojantį dokumentą (Transporto priemonės atitikimą techniniams reikalavimams patvirtinantis dokumentas).
4. **KLIENTO SUTARTINIAI ĮSIPAREIGOJIMAI** 
   1. Klientas įsipareigoja pateikti Paslaugų teikėjui užsakymą nurodytu elektroniniu paštu prieš 10 (dešimt) kalendorinių dienų iki paslaugos suteikimo.